.im

.im er Isle of Mans nasjonale toppnivådomene (ccTLD) for internett. Det administreres av den lokale regjeringen og daglig drift besørges av Domicilium, en ISP basert på øya.

Fra 1. juli 2006 ble .im registrering gjort tilgjengelig for alle på global basis, inkludert domenenavn med en, to eller tre bokstaver, direkte under .im, noe som åpner opp muligheter for .im domenehacking. Domenet er blitt populært hos selskaper som lager instant messaging-software, og domenenavn er registrert av blant andre Pidgin, Yahoo!, Meebo, Coccinella og portalim. Mengden av tilgjengelige korte navn har også gjort domenet populært for personlig bruk.

Registrering
Registrering er som nevnt tilgjengelig direkte på andre nivå. Enkelte andrenivå-domener som gov.im er reservert for tredjenivå-domener som representerer selskaper og institusjoner på Isle of Man

For tiden koster domeneregistrering £40,00 pr år for domener med tre eller flere bokstaver, dog kan de kjøpes billigere gjennom videreselgere. Domenenavn med to bokstaver er tilgjengelig for £495,00 og domenenavn med en bokstav koster £995,00.

Se også
 Domenenavn
 Landskoder (internett)
 Toppnivådomene

Eksterne lenker
 IANA .im whois informasjon
 Registreringsenhet .im-domenet
 Domicilium

Nasjonale toppnivådomener
Man

sv:Toppdomän#I